Hollywoodskiltet

Hollywoodskiltet er et skilt i Hollywood California, laget av 9 meter brede og 15 meter høye bokstaver. Det er et registrert varemerke som ikke kan brukes uten tillatelse fra Hollywood Chamber of Commerce.


== Bakgrunn ==
Skiltet ble satt opp i 1923 på toppen av Mount Lee i Griffith Park.  Det ble opprinnelig plassert der for å promotere et nytt byggefelt i utvikling i skråningen ovenfor Hollywood. 
Skiltet formet opprinnelig ordet «Hollywoodland» og var dekket med lyspærer. Det ble offisielt avduket 13. juli 1923. Man antok at skiltet skulle stå i omtrent ett og et halvt år. I 1932 tok skuespillerinnen Peg Entwistle livet sitt da hun hoppet i døden fra bokstaven H. Syv år senere, i 1939, avtok det offisielle vedlikeholdet av skiltet.


== Restaurering ==
I 1949 bestemte Hollywood Chamber of Commerce at de siste fire bokstavene skulle fjernes, og at de resterende bokstavene skulle repareres, men siden byen bestemte at all belysning på skiltet ville bli på Hollywood Chamber of Commerces bekostning, bestemte de seg for ikke å bytte ut lyspærene. I 1978 bestemte den samme gruppen seg for å skifte ut det forfalne skiltet igjen. Nesten $250 000 fra donasjoner ble brukt til å kjøpe nye bokstaver, alle laget av australsk stål, garantert å vare i mange år. Den nye versjonen av skiltet ble avduket i en direktesending i forbindelse med Hollywoods 75-årsjubileum, den 14. november 1978, foran et TV-publikum på 60 millioner. Fra og med november 2005 ble skiltet igjen reparert ved at arbeidere strippet bokstavene ned til sitt metallunderlag, for deretter å male dem hvite igjen.


== I populærkulturen ==
Skiltet opptrer ofte i introduksjonsscener i filmer som har handling i eller rundt Hollywood. Den animerte TV-serien Simpsons parodierer skiltet med sitt eget gigantiske sett hvite bokstaver som staver «SPRINGFIELD», i skråningen over den fiktive byen i serien.
I filmen The Day After Tomorrow blir skiltet ødelagt av en tornardo.
I filmen 1941 blir det gitt en alternativ forklaring til hvorfor de siste fire bokstavene («LAND») ble fjernet, da de ble ødelagt av P-40-piloten «Wild Bill» Kelso (spilt av John Belushi).
I filmen The Rocketeer får man en annen forklaring på hvordan de fire siste bokstavene forsvant.
I filmen Shrek 2 er det et skilt som ligner Hollywoodskiltet, som det står «FAR FAR AWAY» på.
I filmen Super Babies 2 er det en udødelig baby som har et hemmelig hovedkvarter inne i bokstaven H i skiltet.
I filmen Austin Powers in Goldmember er Dr. Evils hemmelige leir i skråningen bak Hollywoodskiltet.
I filmen RKO 281, som har handling fra før de siste fire bokstavene ble fjernet, ser man et bilde av skiltet med alle bokstavene intakte i introduksjonen til filmen.
I videospillet SimCity 4 kan spillerne kjøpe skiltet og plassere det i sin egen by som et landemerke.
I videospillet Grand Theft Auto: San Andreas, som i seg selv er basert på staten California, er det et lignende skilt som det står «VINEWOOD» på.
I videospillet Tony Hawk's American Wasteland, som har handling fra Los Angeles i California, opptrer skiltet, og man får etterhvert som oppgave å ødelegge skiltet. Delene blir sendt til skateparken, og bokstavene endret slik at det står «WASTELAND».
I videospillet Need for Speed: Underground 2 er handlingen i en by som heter Bayview. Det er et skilt på en skråning der det står «BAYVIEW», likt Hollywoodskiltet.
I videospillet LA Noire er handlingen lagt til Los Angeles på 40-tallet, og derfor er det originale «HOLLYWOODLAND»-skiltet oppe i fjellveggen.


== Endring av skiltet ==
Det er ulovlig og svært farlig å endre på skiltet. Selv om byen tidligere har tillatt endringer i enkelte tilfeller, vanligvis til reklamer for filmer eller produkter, er dagens regler at skiltet ikke skal endres, mye på grunn av at naboene klager, samt at ulykker har hendt. Det har imidlertid vært rettet stor oppmerksomhet mot de tidligere endringene av skiltet. Noen av de mest berømte endringene er:

1. januar 2000 ble skiltet opplyst av en mengde fargede lyspærer for å markere overgangen til 2000-tallet.
USCWOOD – Høsten 1987 – for den årlige USC-UCLA fotballkampen
HOLYWOOD – September 1987 – for Pave Johannes Paul IIs ankomst
OLLYWOOD – Juli 1987 – under Iran-Contra-høringen
CALTECH – Mai 1987 – på Hollywoods 100-årsdag
FOX – April 1987 – som reklamer for TV-kanalen
HOLLYWOOD II – April 1986 – for å markere en revitalisering av området
RAFFEYSOD – Januar 1985 – et band ved navn «The Raffeys» skal angivelig ha forsøkt å få oppmerksomhet. Det var en liten sak om dette i Los Angeles Times den gangen
HOLLYWEED – Desember 1983 – til en film
GO NAVY – November 1983 – før det årets Army-Navy Game på Rose Bowl stadium
HOLLYWEED – Januar 1976 – som henvisning til en ny marihuanalov i staten
PEROTWOOD – I løpet av 1992 – Til presidentvalget, som støtte til kandidat Ross PerotOgså, til filmen Cool World, ble en gigantisk tegneseriefigur (spilt av, og modellert etter Kim Basinger i filmen) installert sittende på skiltet. Dette ble designet som et publisitetsstunt for filmen, og figuren ble sittende i lang tid.


== Imitasjoner ==

Flere byer rundt om i verden har laget sine egne skilter som med vilje skal ligne på Hollywoodskiltet. Følgende er en liste over noen av stedene der man kan se en slik imitasjon:

Braşov, Romania
Machynlleth, Wales
Mosgiel, New Zealand
Dingle, Irland.
Reykjanesbær, Island.
Oltedal, Norge
Lyngdal, Norge
Hell, Norge
Søgne, Norge
Fredrikstad, Norge (som "HÆLLÆWOOD", i sammenheng med premieren av Lange flate ballær)


== Referanser ==


== Kilder ==
«Seeking Out Legendary Hollywood; The Artifacts of Tinsel Town: In Search of the Hollywood That Once Was If You Go ...». New York Times. 6. april 1980. Besøkt 30. juli 2016. 


== Eksterne lenker ==
(en) Offisielt nettsted 
(en) Hollywood Sign – kategori av bilder, video eller lyd på Commons 
Hollywoodskiltet på Google maps
Selvmord ved Hollywoodskiltet «Peg Entwistle Plunges to Her Death From Atop the Famous Hollywood Sign»